open-index/open-wikipedia-markdown huggingface dataset:
Dusičnan amónny

right|thumb|290px|Dusičnan amónny pri izbovej teplote a štandardnom tlaku

**Dusičnan amónny**, triviálnym názvom **liadok amónny** či **amóniumnitrát**, je chemická zlúčenina (dusičnan amoniaku) s chemickým vzorcom NH4NO3. Pri izbovej teplote a štandardnom tlaku je to biela kryštalická látka. Je bežne používaný v poľnohospodárstve ako hnojivo s vysokým obsahom dusíka, a takisto sa používa aj ako oxidačné činidlo vo výbušninách, vrátane fugasu. Je hlavnou súčasťou veľmi známej výbušniny ANFO.

Kombinácia silnej redukčnej skupiny NH4+ (dusík v oxidačnom stave -III) a silnej oxidačnej skupiny NO3- (dusík v oxidačnom stave +V) v molekule dusičnanu amónneho spôsobuje jeho nestálosť. Pri zahrievaní sa rozkladá podľa rovnice:

: NH4NO3 → N2O + 2 H2O

Tento rozklad pravdepodobne nastáva len v tavenine (nad 169,6 °C - bezvodá soľ). Reakcia je exotermická s entalpiou -36 kJ/mol. Zároveň priebeha aj druhá reakcia:

: NH4NO3 → NH3 + HNO3

Entalpia tejto endotermickej reakcie je 176 kJ/mol. Z toho vyplýva, že tavenina spotrebuje viac tepla, než ho dokáže vytvoriť. Pritom sa vzniknutá kyselina dusičná rozkladá na oxidy dusíka, čo spôsobuje červenohnedé výpary.

Chloridové ióny katalyzujú tento rozklad:

: 5 NH4NO3 → 4 N2 + 2 HNO3 + 9 H2O

Podobné katalytické účinky má i dichróman amónny, čo sa využíva v pyrotechnických zložiach.

Detonácia dusičnanu amónneho je exotermická reakcia (na rozdiel od endotermického rozkladu na oxid dusný a vodu):

: NH4NO3 → N2 + 1/2 O2 + 2 H2O

## Použitie
Zahrievanie alebo akékoľvek zdroje vzplanutia môžu spôsobiť prudké horenie alebo explóziu. Dusičnan amónny reaguje s horľavými materiálmi, pričom oxiduje materiál (a sám sa redukuje), pretože je silný oxidant. Je používaný predovšetkým ako hnojivo a vo výbušninách. Dusičnany amoniaku sú tiež používané na úpravu rýchlosti detonácie iných výbušnín.

## Výroba
Dusičnan amónny sa pripravuje reakciou kyseliny dusičnej a čpavku.

: HNO3 + NH3 → NH4NO3. 

Dusičnan amónny sa amatérsky vyrába reakciou:

: (NH4)2SO4 + 2 NaNO3 → Na2SO4 + 2 NH4NO3
: Ca(NO3)2 + (NH4)2SO4 → 2 NH4NO3 + CaSO4

Tato reakcia je silne exotermická. Pripraviť sa dá tiež reakciou AgNO<sub>3</sub>(aq) s NH4Cl(aq), pričom vzniká ako nerozpustná soľ AgCl, ktorá sa dá odfiltrovať, takže výťažok je potom pomerne vysoký.

## Kryštalizačné fázy
Transformácia kryštalického stavu vzhľadom k meniacim sa podmienkam (teplota, tlak) má vplyv na fyzikálne vlastnosti dusičnanu amónneho. Boli identifikované nasledujúce kryštalické stavy:

## Referencie

Kategória:Zlúčeniny amoniaku 
Amónny
Kategória:Výbušné chemikálie
Kategória:Pyrotechnické oxidanty
Kategória:Hnojivá
Kategória:Oxidačné činidlá
Brian Krause

**Brian Jeffrey Krause** (* 1. februára 1969, El Toro, Kalifornia, USA) je americký herec, známy najmä z ako postava Lea Wyatta v seriáli *[[Čarodejnice (seriál)|Čarodejnice]]*.

## Životopis
Narodil sa a vyrastal v južnej Kalifornii. Má brata Patricka a so svojou bývalou ženou Beth Bruceovou syna Jamesa, ktorý sa narodil v roku 1996. Rád hrá golf, tenis, basketbal a scrabble. Dva roky tiež chodil so svojou spoluherečkou z Čarodejníc Alyssou Milano. Najprv chcel byť športovým lekárom a futbalistom, ale kvôli zraneniu začal chodiť na hodiny herectva, u ktorého zostal. Než ale prerazil, vystriedal niekoľko zamestnaní. Získal hlavnú rolu vo filme *[[Návrat do Modrej lagúny]]*, známym sa stal až vďaka seriálu *[[Čarodejnice (seriál)|Čarodejnice]]*, objavil sa tiež v seriáli *[[C.S.I.: Kriminálka Miami]]*.

## Referencie

## Iné projekty

## Externé odkazy
* 
* 

## Zdroj
* 

Kategória:Filmoví herci USA
Kategória:Televízni herci USA
Kategória:Osobnosti z Kalifornie
Medzinárodná nohejbalová federácia

**Medzinárodná nohejbalová federácia** (skr. **FIFTA** – *Federation International Footballtennis Association*) je medzinárodná športová organizácia združujúca 15 národných nohejbalových zväzov na celom svete, sídliaca v Berne, vo Švajčiarsku. Na jej čele v súčasnosti stojí Chorvát Dubravko Lipnjak. FIFTA nie je členom SportAccord (býv. GAISF) ani MOV.

## História
FIFTA vznikla v roku 1987 vo švajčiarskom Bieli ešte pod názvom *International Footballtennis Association (IFTA)*. Medzi jej zakladajúcich členov patria Anglicko, Nemecko, Švajčiarsko a Taliansko. V roku 1991 sa k nim pridali aj Grécko a Česko-Slovensko. Na kongrese IFTA v 1991 boli schválené medzinárodné pravidlá nohejbalu. V tom istom roku sa prvým vrcholným podujatím stali Majstrovstvá Európy (mužov). O tri roky neskôr organizovala FIFTA prvé Majstrovstvá sveta (mužov).

## Členské federácie

**Kandidáti na členstvo**





**Bývalí členovia**











## Podujatia
**Národné tímy**
* Majstrovstvá sveta mužov
* Majstrovstvá Európy mužov
* Majstrovstvá sveta žien a juniorov
* Majstrovstvá Európy žien a juniorov

**Kluby**
* Európsky pohár majstrov

## Pozri aj
* Majstrovstvá sveta v nohejbale
* Nohejbal

## Externé odkazy
* Oficiálna stránka Medzinárodnej nohejbalovej federácie 

Kategória:Nohejbal
Nohejbal
Kategória:Organizácie založené v 1987
I Need a Dollar

„**I Need a Dollar**“ je skladba amerického speváka Aloe Blacca, ktorý ju napísal spolu s Leonom Michelsom, Nickom Movshonom a Jeffom Dynamitem.

## Zoznam skladieb
;UK digital singel
#„I Need a Dollar“ – 4:05
#„I Need a Dollar“ (Radio Mix) – 3:22
#„I Need a Dollar“ (Zinc Remix) – 5:48
#„I Need a Dollar“ (Blue Fear Trance Remix) – 10:49

;Nemecký digital singel
#„I Need a Dollar“ – 4:02
#„I Need a Dollar“ (Tensnake Remix) – 6:45
#„I Need a Dollar“ (M.Arfmann & Chassy Wezar RMX) – 3:27

## Pozície v rebríčkoch

### Certifikácie

### Koncoročné pozície v rebríčkoch

## Referencie

Kategória:Single z 2010
Kategória:Piesne Aloe Blacca
Milankovičov cyklus

**Milankovičova teória** alebo **Milankovičove (klimatické) cykly** sú periodicky sa opakujúce systematické zmeny v príjme slnečného žiarenia, spôsobené výkyvmi v obehu zemského telesa okolo Slnka. Tieto zmeny môžu na Zemi ovplyvňovať viacero environmentálnych parametrov, ako napríklad zmeny podnebia (zaľadnenie, globálne otepľovanie) ale ovplyvňujú aj viaceré geologické činitele ako je napr. cyklická sedimentácia.

Pomenovaná je podľa srbského fyzika a matematika M. Milankoviča (1879 – 1958), ktorý ako prvý počas prvej svetovej vojny podal dôkazy o existencii spomínaných cyklov. Milanković podal matematické odôvodnenie toho, ako môžu súvisieť klimatické cykly s cyklickými orbitálnymi pohybmi Zeme ako je excentricita, precesia a oblikvita.

Zemská os uskutoční jeden cyklus precesie za približne 26 000 rokov. Súčasne dochádza k zmene náklonu osi medzi 22,1 a 24,5° v 41 000 ročných cykloch. Excentricita zemskej dráhy vyjadruje zmeny obežnej dráhy Zeme z eliptickej na takmer kruhovú. Cykly spôsobené týmto dejom sa opakujú každých približne 96 až 127 000 rokov.

Opakujúce sa cykly sú pomerne dobre zaznamenané vo fosílnom stave. Výskum ukázal, že systematicky sa opakujúce obdobia teplej a chladnej klímy pomerne výstižne zodpovedajú milankovičovym cyklom a s časom si získali podporu u veľkého množstva vedcov. Naďalej však existujú rôzne ťažkosti pri preukazovaní niektorých častí teórie. Napr. to, že cyklus excentricity opakujúci sa každých približne 100 000 rokov má omnoho menší dopad ako cyklus precesie a oblikvity.

Pokračovaním výskumov vrtov v ľadovcoch v Grónsku a na Antarktíde došli vedci k záveru, že na severnej aj južnej pologuli došlo za posledné 2 milióny rokov k 20 cyklom nárastu a poklesu ľadovcovej pokrývky.

Existujú aj ďalšie astronomické cykly, ktoré objavil Joseph Adhemar, James Croll a ďalší, ale ich potvrdenie bolo dlhú dobu komplikované kvôli absencii presvedčivo datovateľných dôkazov poukazujúcich, ktoré z cyklov boli významnejšie. Až do začiatku výskumu vrtných jadier projektu Deep Sea Drilling Project, sumarizovanom v článku Haysa, Imbrieho a Shackletona v časopise *[[Science]]* v roku (1976) nebol astronomickým cyklom prikladaný veľký význam.

## Referencie


Kategória:Astronomické cykly
Kategória:Podnebie
C-4

thumb|Vkladanie rozbušiek do blokov C-4

**C-4** alebo aj **C4** je bežný druh plastickej trhaviny známy ako Composition C. Je to vylepšená britská výbušnina PE2, ktorá bola vyvinutá počas 2. svetovej vojny a mala podobné zloženie (kryštalický hexogén, plastifikovaný nízko polárnym alifatickým plastifikátorom).

## Zloženie a výroba
91 % C-4 tvorí hexogén (RDX), 5,3 % dioktyl sebakát, 2,1 % polyizobutylén, 1,6 % viskózny motorový olej. Ako zmäkčovadlo sa môže použiť aj dietylhexyl adipát (DOA). Konečný materiál je takmer biela pevná látka s podobnou štruktúrou ako modelovacia hlina.

## Charakteristika a použitie
C-4 má detonačnú rýchlosť /s.

Veľkou výhodou C-4 je možnosť formovania do akéhokoľvek požadovaného tvaru. C-4 sa môže vkladať do rôznych štrbín, otvorov v budovách, mostov, zariadení a strojov. Takisto sa môže použiť do kumulatívnych náloží, ktoré používajú vojaci. C-4 je charakteristická svojou odolnosťou a spoľahlivosťou. Neexploduje pri náraze, streľbe a ani pri hodení do ohňa. Jedinou účinnou metódou je použitie rozbušky, prípadne prenos detonácie priloženou náložou alebo do masy trhaviny ponorenou bleskovicou náplne aspoň 12 g/m.

## Referencie

## Iné projekty

Kategória:Výbušniny
Detonačná rýchlosť

**Detonačná rýchlosť** je rýchlosť šírenia detonačnej vlny výbušninou. Je väčšia ako rýchlosť zvuku a pohybuje sa v rozmedzí od 340 po /s, podľa druhu výbušniny a podmienok výbuchu. Čím je detonačná rýchlosť vyššia, tým je vyššia aj brizancia.

Kategória:Fyzikálne veličiny
Kategória:Pyrotechnika
Kategória:Rýchlosť
Quai d’Orsay

thumb|Quai d'Orsay
**Quai d'Orsay** je nábrežie v Paríži, Nachádza sa v 7. obvode.

## Poloha
Nábrežie vedie po ľavom brehu rieky Seiny, okolo neho vedie rovnomenná ulica. Na východe, za Palais Bourbon a Pont de la Concorde prechádza v Quai Anatole-France, na západe za Pont de l’Alma v Quai Branly.

## Dejiny
Nábrežie bolo vybudované v roku 1705 a svoje meno získalo podľa Charlesa Bouchera d’Orsay, radcu Parížskeho parlamentu, ktorý počas výstavby zastával funkciu prévôt des marchands.

V roku 1941 bola západná časť nábrežia vyčlenená ako samostatné nábrežie Quai Branly.

## Významné budovy
* Ministerstvo zahraničných vecí sídlí na Quai d'Orsay, preto sa jemu samotnému často ho´vorí *Quai d'Orsay* (synekdocha). Stavba budovy Ministerstva zahraničných vecí začala v roku 1844 a skončila v roku 1855. Sochy na fasáde vyhotovil Henri Triqueti (1870).
* Musée d’Orsay, preslavéne svojimi zbierkami francúzskeho umenia 19. storočia. Samotné nábrežie hralo významnú úlohu vo francúzskom umení – právě odtiaľto francúzski maliari často maľovali rieku Seinu.

## Iné projekty

## Externé odkazy
* Nábrežie na stránkach Paríža

## Zdroj

Orsay
Kategória:7. obvod (Paríž)
Quai Branly

thumb|Quai Branly a Musée du quai Branly z Eiffelovej veže
**Quai Branly** (*Branlyho nábrežie*) je nábrežie v Paríži. Nachádza sa v 7. a 15. obvode.

## Poloha
Nábrežie leží na ľavom brehu rieky Seiny medzi mostami Alma a Bir-Hakeim. Medzi nimi na nábrežie vedú ešte most Iéna a lávka Debilly. *Quai Branly* začína na námestí *Place de la Résistance*, kde naň proti prúdu nadväzuje Quai d’Orsay, a končí na námestí *Place des Martyrs-Juifs-du-Vélodrome-d'Hiver*, odkiaľ pokračuje Quai de Grenelle. Pozdĺž Seiny sa nachádzajú prístavy Port de Bourdonnais (medzi mostami Alma a Iéna) a Port de Souffren (medzi mostami Iéna a Bir-Hakeim).

## Dejiny
Oblasť pozdĺž rieky medzi Invalidovňou a Champ-de-Mars bola pôvodne ostrovom Maquerelle, ktorý bol postupne na konci 18. a začiatku 19. storočia spojený s ľavým brehom.

Nábrežie bolo najskôr súčasťou *Quai d’Orsay*. V roku 1941 bola časť nábrežia premenovaná na *Quai Branly* na počesť francúzskeho fyzika Édouarda Branlyho (18441940). Toto rozhodnutie bolo rešpektované aj po oslobodení Francúzska.

## Zaujímavé stavby
* Palais de l'Alma
* Musée du quai Branly
* Eiffelova veža na Champ-de-Mars
* Dom japonskej kultúry v Paríži
* Mémorial national de la guerre d'Algérie et des combats du Maroc et de la Tunisie

## Iné projekty

## Externé odkazy
* Nábrežie na stránkach Paríža

## Zdroj

Branly
Kategória:7. obvod (Paríž)
Kategória:15. obvod (Paríž)
Quai François-Mitterrand

thumb|Quai François-Mitterrand
**Quai François-Mitterrand** (*nábrežie Françoisa Mitterranda*) je nábrežie v Paríži. Nachádza sa v 1. obvode. Je pomenované podľa francúzskeho prezidenta Françoise Mitterranda. Nábrežie je súčasťou rýchlostnej komunikácie Voie Georges-Pompidou.

## Poloha
Nábrežie leží na pravom brehu rieky Seiny medzi mostami Pont des Arts a Pont Royal. Začína na križovatke s ulicou Rue de l’Amiral-de-Coligny, kde nadväzuje na Quai du Louvre, a končí na križovatke s *Avenue du Général-Lemonnier*, odkiaľ pokračuje po prúde Quai des Tuileries. Na nábrežie vedie tiež most Pont du Carrousel. Súčasťou nábrežia sú prístavy Port du Louvre a Port des Tuileries.

## Dejiny
Samostatné nábrežie *Quai François-Mitterrand* vzniklo 8. júla 2003 vyčlenením z *Quai du Louvre* (úsek medzi *Rue de l'Amiral-de-Coligny* a Pont du Carrousel) a *Quai des Tuileries* (úsek medzi Pont du Carrousel a *Avenue du Général-Lemonnier*).

## Významné stavby
* Louvre, ktorý leží po celej dĺžke nábrežia

## Iné projekty

## Externé odkazy
* Nábrežie na stránkach Paríža 

## Zdroj

 

François-Mitterrand
Kategória:1. obvod (Paríž)
Kategória:Louvre
Quai du Louvre

thumb|Quai du Louvre
**Quai du Louvre** (*Nábrežie Louvru*) je nábrežie v Paríži. Nachádza sa v 1. obvode. Je pomenované podľa neďalekého kráľovského paláca Louvre. Nábrežie je súčasťou rýchlostnej komunikácie Voie Georges-Pompidou.

## Poloha
Nábrežie leží na pravom brehu rieky Seiny oproti západnému cípu ostrova Cité. Začína na križovatke s ulicou Rue de la Monnaie pri moste Pont Neuf, kde nadväzuje na Quai de la Mégisserie, a končí na križovatke s ulicou Rue de l’Amiral-de-Coligny, odkiaľ pokračuje po prúde Quai François-Mitterrand.

## Dejiny
Väčšia časť nábrežia medzi *Rue de l'Amiral-de-Coligny* a Quai des Tuileries bola v roku 2003 premenovaná na *Quai François-Mitterrand*, takže *Quai du Louvre* je dnes so svojimi 80 metrami najkratším nábrežím v Paríži.

## Významné stavby
* Obchodný dom La Samaritaine

## Iné projekty

## Externé odkazy
* Nábrežie na stránkach Paríža 

## Zdroj

 

Louvre
Kategória:1. obvod (Paríž)
Kategória:Louvre
Quai des Tuileries

thumb|Doprava na Quai des Tuileries
**Quai des Tuileries** (*Tuilerijské nábrežie*) je nábrežie v Paríži. Nachádza sa v 1. obvode. Je pomenované podľa bývalého Tuilerijského paláca a Tuilerijských záhrad, pozdĺž ktorých sa rozkladá. Nábrežie je súčasťou rýchlostnej komunikácie Voie Georges-Pompidou.

## Poloha
Nábrežie leží na pravom brehu rieky Seiny medzi mostami Carrousel a Concorde. Začína na križovatke s *Avenue du Général-Lemonnier*, kde nadväzuje na Quai François-Mitterrand, a končí na námestí Place de la Concorde, odkiaľ pokračuje po prúde ulica Cours la Reine. Uprostred nábrežia sa nachádza mostík pre chodcov Passerelle Léopold-Sédar-Senghor. Súčasťou nábrežia je prístav Port des Tuileries.

## Dejiny
V roku 1731 tu bola vybudovaná cesta, ktorá bola v roku 1806 za Napoleona I. premenená na nábrežie.

Dňa 8. júla 2003 bol vyčlenený úsek medzi Pont du Carrousel a *Avenue du Général-Lemonnier*, z ktorého vzniklo samostatné nábrežie Quai François-Mitterrand.

## Pamiatky
* Tuilerijské zahrady
* Musée de l'Orangerie

## Iné projekty

## Externé odkazy
* Nábrežie na stránkach Paríža

## Zdroj

 

Tuileries
Kategória:1. obvod (Paríž)
Quai Saint-Michel

thumb|Quai Saint-Michel so stánkami bukinistov
**Quai Saint-Michel** (*Nábrežie svätého Michala*) je nábrežie v Paríži. Nachádza sa v 5. obvode.

## Poloha
Nábrežie leží na ľavom brehu rieky Seiny oproti ostrova Cité medzi mostami Petit-Pont a Pont Saint-Michel. Začína na námestí s *Place Petit-Pont*, kde nadväzuje na Quai de Montebello a končí na námestí *Place Saint-Michel*, odkiaľ pokračuje Quai des Grands-Augustins.

## Dejiny
Nábrežie je pomenované podľa mostu, pri ktorom končí. Tento most má meno podľa neďalekej kaplnky sv. Michala, ktorá sa nachádzala vo vtedajšom kráľovskom paláci na ostrove Cité (teraz Justičný palác).

V roku 1769 bolo nábrežie pomenované *Quai Bignon*, od roku 1811 sa nazývalo *Quai de Montebello* ako súčasť susedného nábrežia, neskôr *Quai Saint-Michel*. V roku 1928 bolo premenované na Quai René-Viviani, ale vyhláškou z 31. januára 1929 získalo opäť svoj predchádzajúci názov.

## Iné projekty

## Externé odkazy
* Nábrežie na stránkach Paríža 

## Zdroj

Saint-Michel
Kategória:5. obvod (Paríž)
Medzinárodná nohejbalová únia

**Medzinárodná nohejbalová únia** (skr. **UNIF** – *Union Internationale de FutNet*) je medzinárodná športová konfederácia, združujúca 18 nohejbalových zväzov na celom svete. Vznikla v roku 16. októbra 2010 na kongrese vo francúzskom Ferney-Voltaire a sídli v Marseille, vo Francúzsku. Na jej čele stojí Čech Kamil Kleník. Založením UNIF vznikla druhá svetová nohejbalová organizácia, po FIFTA.

## Členské federácie

;Čakatelia na členstvo

;Bývalí členovia

## Podujatia
* Majstrovstvá sveta UNIF
* Prezidentský pohár UNIF
* UNIF Founding Cup

## Referencie

## Pozri aj
* Medzinárodná nohejbalová federácia (FIFTA)
* Európska nohejbalová asociácia (EFTA)
* Majstrovstvá sveta v nohejbale

## Externé odkazy
* Oficiálna stránka Medzinárodnej nohejbalovej únie  
* Zápisnica z prvého zasadnutia UNIF

Kategória:Nohejbal
Nohejbal
Kategória:Organizácie založené v 2010
Quai des Grands-Augustins

thumb|Quai des Grands-Augustins
**Quai des Grands-Augustins** (*Nábrežie Veľkých augustiniánov*) je nábrežie v Paríži. Nachádza sa v 6. obvode.

## Poloha
Nábreží leží na ľavom brehu rieky Seiny oproti západnému koncu ostrova Cité medzi mostami Pont Saint-Michel a Pont Neuf. Začína na námestí *Place Saint-Michel*, kde nadväzuje na Quai Saint-Michel a končí pri *Rue Dauphine*, odkiaľ pokračuje Quai de Conti.

## Dejiny
Ide o najstaršie parížske nábrežie, ktoré dal postaviť už Filip IV. v roku 1313.

Nábrežie získalo názov podľa kláštora žobravého rádu augustiniánov, ktorí sa v Paríži usídlili v roku 1259 v dnešnej ulici *Rue Dauphine*. V roku 1629 založil Ľudovít XIII. kláštor reformovanej vetvy augustiniánov. Pre odlíšenia bol rád v staršom kláštore nazývaný veľkí augustiniáni (Grands-Augustins) a v mladšom kláštore malí augustiniáni (Petits-Augustins).

## Významné stavby
* dom č. 15: kabaret Écluse, kde vystupovali umelci ako Jacques Brel, Raymond Devos, Léo Ferré, Marcel Marceau alebo Philippe Noiret
* dom č. 17: Hôtel de Luynes, v tomto paláci žil v mladosti okolo roku 1656 Jean Racine
* dom č. 21: V roku 1786 tu žil spisovateľ Jacques-Henri Bernardin de Saint-Pierre. V roku 1831 tu bývala George Sandová.

## Iné projekty

## Externé odkazy
* Nábrežie na stránkach Paríža

## Zdroj

Grands-Augustins
Kategória:6. obvod (Paríž)
Quai de Conti

thumb|Quai de Conti
**Quai de Conti** je nábrežie v Paríži. Nachádza sa v 6. obvode.

## Poloha
Nábrežie leží na ľavom brehu rieky Seiny čiastočne oproti západnému cípu ostrova Cité a východnému koncu Louvru  medzi mostami Pont Neuf a Pont des Arts. Začína na križovatke ulice *Rue Dauphine*, kde nadväzuje na Quai des Grands-Augustins, a končí na námestí *Place de l'Institut*, odkiaľ pokračuje Quai Malaquais.

## Dejiny
Nábrežie bolo založené v roku 1313 spoločne s *Quai des Grands-Augustins* ako najstaršie nábrežie v Paríži. Zastavané bolo v rokoch 1655 – 1662, v rokoch 1851 – 1853 bolo renovované. Pôvodný názov bol *Quai de Nesle* podľa paláca Hôtel de Nesle, ktorý tu stál, neskôr sa jeho názvy menili na *Quai Guénégaud* a *Quai Conti* (podľa paláca Hôtel de Conti, ktorého hlavný vstup viedol na nábrežie). V roku 1781 bolo nábrežie premenované *Quai de la Monnaie* podľa Parížskej mincovne a v roku 1792 na *Quai de l'Unité*. Časť západne od Francúzskeho inštitútu sa tiež nazývala *Quai des Quatre-Nations* (nábrežie Štyroch národov). *Quai de Conti* získalo opäť svoj názov v roku 1814.

## Významné stavby
* Hôtel de la Monnaie, sídlo Parížskej mincovne
* Palais de l'Institut, sídlo Francúzskeho inštitútu

## Iné projekty

## Externé odkazy
* Nábrežie na stránkach Paríža 

## Zdroj

Conti
Kategória:6. obvod (Paríž)
Európska nohejbalová asociácia

**Európska nohejbalová asociácia** (skr. **EFTA** – *European Futnet Association*) je európska športová konfederácia, ktorá združuje nohejbalové zväzy európskych štátov. Vznikla v roku 24. apríla 2010 na kongrese v Marseille a sídli v Barcelone, v Španielsku. V roku 2013 združovala 11 národných nohejbalových zväzov a na jej čele stál Čech Kamil Kleník. EFTA je členom Medzinárodnej nohejbalovej únie (UNIF).

## Členské federácie

## Podujatia
;Národné tímy 
* Majstrovstvá Európy EFTA mužov
* Majstrovstvá Európy EFTA žien a juniorov

;Kluby 
* Európsky pohár majstrov

## Pozri aj
* Medzinárodná nohejbalová únia
* Majstrovstvá Európy v nohejbale

## Externé odkazy
* Oficiálna stránka Európskej nohejbalovej asociácie  

Kategória:Nohejbal
Nohejbal
Kategória:Organizácie založené v 2010
Quai de la Mégisserie

thumb|Quai de la Mégisserie z Pont au Change
**Quai de la Mégisserie** (*Bielokožušnícke nábrežie*) je nábrežie v Paríži. Nachádza sa v 1. obvode. Je pomenované podľa bielokožušníkov, spracovateľov koží, ktorí mali na brehu rieky svoje dielne. Nábrežie je súčasťou rýchlostnej komunikácie Voie Georges-Pompidou.

## Poloha
Nábrežie leží na pravom brehu rieky Seiny oproti ostrova Cité medzi mostami Pont au Change a Pont Neuf. Začína na námestí Place du Châtelet, kde nadväzuje na Quai de Gesvres, a končí na križovatke s ulicou *Rue du Pont-Neuf*, odkiaľ pokračuje po prúde Quai du Louvre.

## Dejiny
Nábrežie je zmieňované už v roku 1369 pod názvom *Quai de la Saunerie* (Soľné nábrežie) z dôvodu blízkosti prístavu a skladu so soľou. V roku 1769 bolo prestavané a získalo názov *Quai de la Ferraille* (Železiarske nábrežie). Od roku 1883 nesie svoj súčasný názov.

## Iné projekty

## Externé odkazy
* Nábrežie na stránkach Paríža
* Popis nábrežia 

## Zdroj

Mégisserie
Kategória:1. obvod (Paríž)
Eiffel 65

**Eiffel 65** je talianska trojčlenná eurodance skupina založená v roku 1998, ktorá bola priekopníkom v pitch correction a auto-tune úpravách zvuku. Je najviac známa svojím hitom „Blue (Da Ba Dee)“. Medzi ich ďalšie hitové single patria „Move Your Body“, „Too Much of Heaven“, pričom všetky pochádzajú z ich debutového albumu *[[Europop (album)|Europop]]*, ktorý bol vydaný v roku 1999.

Skupina dosiahla veľký úspech v Taliansku, USA a Kanade. Album *Europop* sa dostal do prvej päťky v rebríčku Billboard 200 a predalo sa viac ako 2 milióny kópií. Singel „Blue (Da Ba Dee)“ dosiahol 6. miesto v rebríčku Billboard Hot 100. Odvtedy žiadny iný taliansky popový alebo dance interpret alebo skupina nedosiahla takú predajnosť v USA.

## Členovia
*Jeffrey Jey (vlastné meno **Gianfranco Randone**), nar. 5. január 1970 v Lentini, Sicília – spev, bass
*Maury Lobina (predtým známy ako Apollo, vlastné meno **Maurizio Lobina**), nar. 30. október 1973 v Asti, Piemont – klávesy, gitara
*Gabry Ponte (vlastné meno **Gabriele Ponte**), nar. 20. apríl 1973 v Turíne, Piemont – producent

## Diskografia
### Štúdiové albumy

### Single

### EP
*Episode I (1999)
*Episode II (2000)

## Referencie

## Externé odkazy
*Oficiálna webstránka

Kategória:Hudobné skupiny z 1998
Kategória:Talianske eurodance hudobné skupiny
Kategória:Talianske dance hudobné skupiny
Quai Malaquais

thumb|Quai Malaquais
**Quai Malaquais** je nábrežie v Paríži. Nachádza sa v 6. obvode.

## Poloha
Nábrežie leží na ľavom brehu rieky Seiny oproti Louvru medzi mostami Pont des Arts a Pont du Carrousel. Začína pri križovatke s ulicou *Rue de Seine*, kde oproti prúdu nadväzuje na Quai de Conti, a končí na úrovni ulice *Rue des Saints-Pères*, odkiaľ pokračuje Quai Voltaire. Na nábreží sa nachádza prístav Port des Saints-Pères.

## Dejiny
V roku 1581 sa tu nachádzal prístav Port Malaquest, v roku 1641 sa nazýval Port de la Reine Marguerite a od roku 1622 Port Malaquais.

## Významné stavby
* Dom č. 3: v rokoch 1804 – 1824 tu žil vedec Alexander von Humboldt
* Dom č. 15: v rokoch 1844 – 1853 tu žil spisovateľ Anatole France
* Dom č. 19: rodný dom Anatola France
* Dom č. 29: v rokoch 1832 – 1836 tu žila spisovateľka George Sandová
* Na začiatku nábrežia stojí alegorická socha Republiky, ktorú vytvoril Jean-François Soitoux. Pôvodne sa nachádzala od roku 1880 pred Francúzskym inštitútom. Bola reštaurovaná na náklady mesta Paríža a novo umiestnená na nábreží Malaquais 23. septembra 1992 za prítomnosti vtedajšieho parížskeho starostu Jacquesa Chiraca pri príležitosti 200. výročia vyhlásenia Prvej republiky.

## Iné projekty

## Externé odkazy
* Nábrežie na stránkach Paríža

## Zdroj

Malaquais
Kategória:6. obvod (Paríž)
Quai de la Seine

thumb|Quai de la Seine v noci
**Quai de la Seine** (*nábrežie Seiny*) je nábrežie v Paríži. Nachádza sa v 19. obvode. Nábrežie je pomenované podľa francúzskej rieky Seiny.

## Poloha
Nábrežie vedie pozdĺž celého pravého, severného brehu kanálu Villette. Začína pri námestí *Place de la Bataille-de-Stalingrad* na križovatke s *Avenue de Flandre* a končí pri križovatke s ulicou *Rue de Crimée*, kde naň nadväzuje Quai de l’Oise vedúce pozdĺž kanálu Ourcq.

## Významné objekty
Na začiatku tohto i nábrežia oproti Quai de la Loire sa nachádzajú budovy spoločnosti MK2, ktorá podniká v oblasti kinematografie.

Na nábreží pred domom č. 18 sa od roku 1997 nachádza moderná bronzová plastika *Horizons suspendus* (Visuté obzory), ktorej autorom je francúzsky umelec Dominique Labauvie. Dielo predstavuje kovové oblúky s veslami ako poctu klubu veslárov, ktorí na kanále pravidelne trénujú.

Nábrežie je vysadené niekoľkými radami stromov. Smerom ku kanálu sú vysadené lipy, smerom do ulice rastú dve rady lapin.

## Referencie


## Iné projekty

## Externé odkazy
* Nábrežie na stránkach Paríža 

## Zdroj

Seine
Kategória:19. obvod (Paríž)
Quai d’Orléans

thumb|Pohľad na Quai d'Orléans z Pont de la Tournelle
**Quai d'Orléans** (*Orléanske nábrežie*) je nábrežie v Paríži. Nachádza sa v 4. obvode na ostrove svätého Ľudovíta.

## Poloha
Nábrežie vedie po južnom okraji ostrova pozdĺž Seiny od mostu Tournelle na križovatke s *Rue des Deux-Ponts*, kde oproti prúdu nadväzuje Quai de Béthune a končí pri Pont Saint-Louis na križovatke s *Rue Jean-du-Bellay*, odkiaľ pokračuje nábrežie Quai de Bourbon.

## Dejiny
Nábrežie bolo vybudované v rokoch 1614 – 1646 a svoje meno získalo po Gastonovi Orleánskom, bratovi Ľudovíta XIII. Počas Francúzskej revolúcie sa v rokoch 1792 – 1806 nazývalo *Quai de l'Égalité* (nábrežie Rovnosti).

## Významné stavby
Nábrežie je zastavané honosnými domami z 18. storočia. V prvom dieli románového cyklu *[[Hľadanie strateného času]]* Marcela Prousta bývala hlavná postava Charles Swann na Quai d'Orléans.

V dome č. 6 od roku 1854 sídli Poľská knižnica v Paríži.

## Iné projekty

## Externé odkazy
* Nábrežie na stránkach Paríža

## Zdroj

Orléans
Kategória:4. obvod (Paríž)
Kategória:Île Saint-Louis
Quai d’Issy-les-Moulineaux

thumb|Most na Quai d'Issy-les-Moulineaux
**Quai d'Issy-les-Moulineaux** (niekedy tiež skrátene **Quai d'Issy**) je nábrežie v Paríži. Nachádza sa v 15. obvode. Je pomenované podľa susedného francúzskeho mesta Issy-les-Moulineaux.

## Poloha
Nábrežie vedie po ľavom brehu rieky Seiny medzi mostami Garigliano a Aval. Začína na križovatke s Boulevard du Général-Martial-Valin, kde oproti prúdu nadväzuje Quai André-Citroën a končí pri moste Aval mestského okruhu na hraniciach Paríža, odkiaľ *Quai du Président-Roosevelt* na území mesta Issy-les-Moulineaux.

## Iné projekty

## Externé odkazy
* Nábrežie na stránkach Paríža 

## Zdroj

Issy-les-Moulineaux
Kategória:15. obvod (Paríž)
Kamenné vráta (Ostrôžky)

**Kamenné vráta** je súbor čadičových vyvrelín v Slovenskom stredohorí v celku Ostrôžky, neďaleko obce Budiná.

## Galéria

Image:Kamena_Budina2.jpg|Kamenné vráta
Image:Kamena_Budina3.jpg|Kamenné vráta


## Referencie

## Zdroj
* Kamenné vráta

Kategória:Slovenské stredohorie
Quai André-Citroën

náhľad|Quai André-Citroën
**Quai André-Citroën** (*nábrežie André Citroëna*) je nábrežie v Paríži. Nachádza sa v 15. obvode.

## Poloha
Nábrežie leží na ľavom brehu rieky Seiny medzi mostami Grenelle a Garigliano. Uprostred nábrežia vedie ešte most Mirabeau. Začína na križovatke s ulicou *Rue Linois*, kde naň proti prúdu nadväzuje Quai de Grenelle a končí na križovatke s Boulevard du Général-Martial-Valin, odkiaľ pokračuje Quai d’Issy-les-Moulineaux. Pozdĺž Seiny sa nachádza prístav Port de Javel.

## Dejiny
Nábrežie sa pôvodne nazývalo *Quai de Javel*, podľa dediny, ktorá sa tu rozkladala. V roku 1958 bolo premenované na počesť francúzskeho automobilového konštruktéra André Citroëna (1878 – 1935), ktorého továreň Citroën sa nachádzala v rokoch 1915 – 1974 v priestore dnešného parku André Citroëna.

## Významné stavby
* štvrť Front-de-Seine tvorená výškovými budovami
* Parc André-Citroën
* sídlo France Télévisions
* televízne ateliéry, bývalé sídlo Canal+

## Iné projekty

## Externé odkazy
* Nábrežie na stránkach Paríža

## Zdroj

André-Citroën
Kategória:15. obvod (Paríž)
Quai de Grenelle

thumb|Quai de Grenelle
**Quai de Grenelle** (*Grenellské nábrežie*) je nábrežie v Paríži. Nachádza sa v 15. obvode.

## Poloha
Nábrežie leží na ľavom brehu rieky Seiny medzi mostami Bir-Hakeim a Grenelle. Uprostred nábrežia vedie ešte železničný most Rouelle. *Quai de Grenelle* začína na námestí *Place des Martyrs-Juifs-du-Vélodrome-d'Hiver*, kde naň oproti prúdu nadväzuje Quai Branly a končí na križovatke s ulicou *Rue Linois*, odkiaľ pokračuje Quai André-Citroën. Pozdĺž Seiny sa nachádza prístav Port de Grenelle.

## Zaujímavé stavby
* Front-de-Seine – štvrť výškových budov zo 70. rokov 20. storočia

## Iné projekty

## Externé odkazy
* Nábrežie na stránkach Paríža 

## Zdroj

Grenelle
Kategória:15. obvod (Paríž)
Quai d’Anjou

Quai d'Anjou|thumb
**Quai d'Anjou** (*nábrežie Anjuovcov*) je nábrežie v Paríži. Nachádza sa v 4. obvode na ostrove svätého Ľudovíta.

## Poloha
Nábrežie vedie po severnom okraji ostrova pozdĺž Seiny medzi mostami Sully a Marie. Začína na severovýchodnom okraji ostrova pri križovatke s ulicou Rue Saint-Louis-en-l'Île a končí na križovatke s Rue des Deux-Ponts, odkiaľ pokračuje Quai de Bourbon.

## Dejiny
Výstavba nábrežia začala v roku 1614 pod vedením architekta Christopha Marie v priestoru bývalého ostrova Vaches (dnes pripojeného k ostrovu sv. Ľudovíta) a dokončená bola v roku 1647.

Východná časť nábrežia bola pomenovaná Anjou na počesť kráľovskej rodiny, najmä Gastona Orleánskeho, vojvodu z Anjou, brata Ľudovíta XIII., a západná časť Alençon podľa francúzskeho mesta. V roku 1780 boli obe časti pomenované *Quai d'Anjou*. V roku 1792 bolo nábrežie premenované na *Quai de l'Union*, ale v roku 1803 získalo naspäť svoj pôvodný názov.

## Iné projekty

## Externé odkazy
* Nábrežie na stránkach Paríža 

## Zdroj

Anjou
Kategória:4. obvod (Paríž)
Kategória:Île Saint-Louis
Budinská skala

**Budinská skala** () je súbor andezitových lávových zvyškov v Ostrôžkach, geomorfoloickom celku Slovenského stredohoria. Leží v katastri Budinej, približne  západne od samotnej obce.

## Charakteristika
Skalné bralo vzniklo postupným zvetrávaním mohutného lávového prúdu a v jeho okolí sa nachádza viacero zaujímavých skalných blokov a kamenných morí. V tesnom susedstve sa nachádza  vysoký Fekiačov vrch, zaujímavosťou je tiež menšia jaskyňa Jánošíkova skrýša (niektoré zdroje uvádzajú názov *Jánošíkova izba*) a divoké lúky okolitých lazov. Z vrcholu je výhľad na Ostrôžku, najvyšší vrch rovnomenného pohoria. V okolí sa nachádzajú viaceré turistické a cykloturistické trasy, uľahčujúce pohyb v náročnom prostredí zväčša neudržiavaných porastov a lúk.

## Prístup
Budinská skala je najjednoduchšie prístupná z obce Budiná, konkrétne z lokality *Budinské lazy*. Priamo pri ceste z Budinej alebo Ábelovej je križovatka turistických chodníkov, ktoré však vrch len traverzujú. 

* po  zelenej značke:
** z obce Tuhár
** z Budinských lazov
* po  červenej značke z Podkriváňa

## Galéria

Image:BS_Janosikova_izba.jpg|Jánošíkova izba
Image:BS_bralo.jpg|Bralo
Image:BS_more.jpg|More skál
Image:BS_Ostrozka.jpg|Výhľad na Ostrôžku
Image:BS_Ostrozka_Polana.jpg|Výhľad na Ostrôžku a Poľanu


## Referencie

## Iné projekty

Kategória:Vrchy v Ostrôžkach
Kategória:Slovenské stredohorie
Kategória:Vrchy v okrese Lučenec
Kategória:Vrchy pod 1000 metrov na Slovensku
Kategória:Budiná
Azid olovnatý

**Azid olovnatý** je anorganická zlúčenina olova a dusíka, je to soľ kyseliny azidovodíkovej. Jeho vzorec je Pb(N3)2. V komerčne používanej forme je to biely až žltohnedý prášok. Používa sa ako traskavina do priemyselných, ale tiež vojenských rozbušiek. Jeho hlavným civilným využitím je v automobilovom priemysle ako výbušná náplň do airbagov.

## Príprava a spracovanie
Azid olovnatý sa pripravuje metatézou medzi azidom sodným a dusičnanom olovnatým. V pevnom stave nie je príliš hygroskopický a voda neredukuje jeho úderovú senzitivitu. Keď je chránený pred vlhkosťou, je pri skladovaní úplne stabilný. Alternatívna syntéza spočíva v rozpustení octanu olovnatého v roztoku azidu sodného.

## Výbušné charakteristiky
Azid olovnatý je veľmi citlivý a väčšinou sa s ním pracuje pod vodou v izolovaných gumených nádobách. Môže explodovať po páde z výšky  alebo pri statickom výboji so silou 7 mJ. Jeho detonačná rýchlosť je okolo /s.

Na zničenie malého množstva azidu olovnatého sa používa octan amónny alebo dichróman sodný.

Azid olovnatý reaguje s meďou, zinkom, kadmiom, alebo so zliatinami obsahujúcimi tieto kovy. Napríklad azid meďnatý je ešte viac citlivý na výbuch a preto sa nemôže komerčne používať. 

## Referencie

## Iné projekty

Olovnatý
Kategória:Zlúčeniny olova
Kategória:Výbušniny
Fonzerelli

**Fonzerelli** (vlastným menom **Aaron McClelland**, *21. júl 1982, Severné Írsko) je severoírsky house DJ a hudobný producent. Jeho singel „Moonlight Party“ z roku 2005 sa dostal do rebríčkov v Holandsku, Fínsku a Austrálii. Fonzerelli tiež remixuje skladby pre rôznych interpretov, z ktorých je najpozoruhodnejšími remixy singlov „Now You’re Gone“ a „All I Ever Wanted“ pochádzajúce z Basshunterovho albumu *[[Now You're Gone – The Album]]*.

Fonzerelli momentálne pracuje na svojom debutovom albume *San Franz Disco*.

## Diskografia
### Single

### Remixy
* Chanel – „My Life“ (2004)
* Sunfreakz feat. Andrea Britton – „Counting Down The Days“ (2006)
* DJ Tiësto – „Dance 4 Life“ (2006)
* The Star Alliance – „He’s A Runner“ (2006)
* Beatfreakz – „Superfreak“ (2006)
* Uniting Nations – „Do it Yourself“ (2007)
* Mauro Picotto – „Everybody“ (Need's Somebody…) (2007)
* Turbofunk – „Gotta Move“ (2007)
* Jes – „Heaven“ (2007)
* Dave Armstrong & RedRoche ft. H-Boogie – „Love has Gone“ (2007)
* Basshunter – „Now You’re Gone“ (2007)
* The Disco Boys – „Start All Over Again“ (2007)
* Camille Jones vs. Fedde Le Grand – „The Creeps“ (2007)
* Basshunter – „All I Ever Wanted“ (2008)
* J. Majik & Wickaman – „Crazy World“ (2008)
* Sash! feat. Stunt – „Raindrops“ (2008)
* Basshunter – „I Miss You“ (2008)
* Weekend Masters feat. Shena – „I’ve Found The Love“ (2009)
* Adam Lambert – „Whataya Want From Me“ (2010)

## Referencie

## Externé odkazy
* 

Kategória:Britskí dídžeji
Quai de Bourbon

náhľad|Quai de Bourbon medzi mostami Pont Louis-Philippe a Pont Saint-Louis
**Quai de Bourbon** (*Bourbonské nábrežie*) je nábrežie v Paríži. Nachádza sa v 4. obvode na ostrove svätého Ľudovíta.

## Poloha
Nábrežie vedie po severnom okraji ostrova pozdĺž Seiny medzi mostami Marie a Saint-Louis. Uprostred nábrežia sa nachádza ešte most Louisa-Philippa. Nábrežie začína pri križovatke s ulicou Rue des Deux-Ponts, kde nadväzuje na Quai d’Anjou, a končí na západnom okraji ostrova na križovatke s Rue Jean-du-Bellay.

## Dejiny
Nábrežie bolo postavené v rokoch 1614 – 1646 a bolo pomenované podľa francúzskej vládnucej dynastie Bourbonovcov. Len v rokoch 1792 – 1814 bolo premenované na *Quai de la République*.

## Iné projekty

## Externé odkazy
* Nábrežie na stránkach Paríža
* Pamiatky na nábreží

## Zdroj

Bourbon
Kategória:4. obvod (Paríž)
Kategória:Île Saint-Louis
Zoznam kráľov Ríma

O najstarších dejinách Ríma máme od rímskych historikov pomerne dosť správ, ale žiaľ nie sú celkom spoľahlivé. Rímski historici ich zaznamenali až po dlhom časovom odstupe a preto s veľkou pravdepodobnosťou čerpali poväčšine už len z legiend a mýtov. Legendy a mýty však môžu obsahovať aj historické jadro.

Ako nám to zanechala rímska tradícia, prvým rímskym kráľom bol od roku 753 pred Kr. Romulus. Po Romulovi vládlo v Ríme ešte ďalších šesť kráľov. Posledný kráľ Tarquinius Superbus nastolil v Ríme tyranskú vládu, ktorú ukončilo ľudové povstanie v roku 510 pred Kr. vyhnaním kráľa. Po vyhnaní posledného kráľa vznikla v Ríme republika. (asi 510 pred Kr.)

Rímskeho kráľa, vlastne kmeňového náčelníka volil rodový snem. Kráľ mal najvyššiu vojenskú, správnu, súdnu a kňazskú moc. Opieral sa o poradný zbor (senát), ktorý sa skladal z asi stovky starších vodcov rímskych šľachtických rodov.

*Nasledujúci zoznam odpovedá súčasnému stavu historického bádania. Historici spochybňujú existenciu prvých štyroch rímskych kráľov. Koniec kráľovstva tiež niektorí historici kladú do mladšej doby, než sa tradične prisudzuje, teda až do roku [[470 pred Kr.]]*

## Zoznam kráľov Ríma ([[753 pred Kr.|753]][[510 pred Kr.]])

## Zdroje
* 
* 
* Roman Empire.net: The Kings 
## Pozri aj
* Zoznam východofranských kráľov, nemeckých kráľov a rímsko-nemeckých cisárov
* Zoznam rímskych cisárov
* Zoznam konzulov Rímskej, Západorímskej a Byzantskej ríše

Rím
Kategória:Rímske kráľovstvo
Australopithecus praegens

**Australopithecus praegens** môže byť:
*Fergusonov "Homo antiquus praegens", teda nález KNM-TH 13150
*názov druhu Ardipithecus ramidus, ak sa tento považuje za druh rodu Australopithecus (a nie Ardipithecus) a ak sa zároveň doň zahrnie aj problematický nález KNM-TH 13150, pozri Ardipithecus ramidus

Kategória:Australopitekorodé
Praeanthropus

**Praeanthropus** môže byť:
*pôvodne (podľa Musaffer Şenyürek 1955): rodové označenie (len) druhu **Praeanthropus africanus**, ktorý sa rovná druhu Meganthropus africanus
*podľa Ferguson 1986 a ďalších: rodové označenie (len) druhu Praeanthropus africanus, ktorý sa rovná druhu Australopithecus afarensis, ak tento druh zahŕňa nález Meganthropus africanus, pričom rozhodnutím ICZN z roku 1999 bol názov Praeanthropus africanus zmenený na **Praeanthropus afarensis**
*podľa Cela-Conde a Ayala 2003: rod zahŕňajúci druh Praeanthropus tugenensis (=Orrorin tugenensis) a tieto druhy australopitekov:
**Praeanthropus anamensis (=Australopithecus anamensis)
**Praeanthropus afarensis (=Australopithecus afarensis)
**Praeanthropus bahrelghazali (=Australopithecus bahrelghazali)
**Praeanthropus garhi (=Australopithecus garhi)

## Referencie
*Wood, B.: *Wiley- Blackwell Encyclopedia of Human Evolution*, 2011
*Cela-Conde, C. J., Ayala, F. J.: *Genera of the human lineage*, 2003 http://www.pnas.org/content/100/13/7684.full

Kategória:Australopitekorodé
Pokrov presvätej Bohorodičky

thumb|Ikona Pokrovu (Ochrany) presvätej Bohorodičky

**Pokrov presvätej Bohorodičky** alebo **Ochrana presvätej Bohorodičky** alebo **Sviatok presvätej Bohorodičky Ochrankyne** je jedným z veľkých sviatkov liturgického roka v gréckokatolíckej a pravoslávnej cirkvi. Bol zavedený na základe zjavenia presvätej Bohorodičky v polovici 10. storočia v Konštantínopole v blachernskom chráme. Svätý Andrej, blázon pre Krista (Jurodivý), videl Bohorodičku, ako sa modlí za ľud a následne rozprestiera svoju šatku nad ľuďmi prítomnými v chráme na znak svojej ochrany.

Na Slovensku je Pokrov jedným z najobľúbenejších mariánskych sviatkov, je mu zasvätených veľa gréckokatolíckych chrámov. Slávi sa 1. októbra.

## Iné projekty

## Zdroj
* Pokrov - Ochrana presvätej Bohorodičky

## Externé odkazy
* Stanislav Gábor: 1. október Pokrov – Ochrana Presvätej Bohorodičky
* Ján Krupa: Bohorodička, ktorá chránila Konštantínopol pred Rusmi

Kategória:Gréckokatolícka cirkev
Kategória:Liturgický rok
Kategória:Kresťanské sviatky
Rock pod Sninským kameňom

**Rock pod Sninským kameňom** je letný hudobný festival, konajúci sa v meste Snina. Je zameraný na rockovú, punkovú a metalovú hudbu. Festival trvá dva dni (piatok, sobota) a koná sa v rekreačnej oblasti *Sninské Rybníky*. Každoročne na ňom vystupujú slovenské i zahraničné, amatérske aj známe rockové kapely.

## Rock pod Sninským kameňom 2011 (9.ročník)
12.-13.augusta 2011 vystúpili v Snine slovenské kapely Horská Chata, Zoči Voči, HT, Borra, Karpina a ako hlavná hviezda programu skupina Iné Kafe.
Z českých hudobných skupín sa zúčastnili Interitus a Divokej Bill. Predstavil sa svetoznámy bubeník Mikke Terrana, a po prvýkrát na Slovensku aj kapela Die Happy a Marta Jandová. Zo zahraničia boli hlavnými hviezdami fínska speed metalová kapela Sonata Arctica, nemecký Edguy a rocková kapela Guano Apes.

Kategória:Hudobné festivaly na Slovensku
Hexanitrohexaazaisowurtzitan

**2,4,6,8,10,12-hexanitro-2,4,6,8,10,12-hexaazaisowurtzitan**, tiež zvaný **HNIW** alebo **CL-20** je nitroamínová výbušnina s chemickým vzorcom C6H6N12O12, ktorú vyvinul vojenský komplex Naval Air Weapons Station China Lake, predovšetkým na použitie v pohonných hmotách. Má lepší pomer oxidačno-redukčnej reakcie s palivom ako bežne používaný HMX alebo RDX. Vyprodukuje o 20 % viac energie než pohonné hmoty na báze HMX a je oveľa lepší ako konvenčné vysoko energické pohonné hmoty a výbušniny. Jeho detonačná rýchlosť je /s.

Kým väčšina vývoja CL-20 sa uskutočnila v spoločnosti Alliant Techsystems, United States Navy (prostredníctvom ONR) má tiež záujem o využitie CL-20 ako raketovej pohonnej hmoty, pretože má vlastnosti, ktoré znižujú riziko spozorovania rakety (napr. menej viditeľný dym).

## Výroba
CL-20 sa vyrába kombináciou dimetylformamidu, anhydridu kyseliny octovej, HBIW a kyseliny dusičnej.

Súbor:Synthesis CL20.svg

## Referencie

Kategória:Raketové palivá
Kategória:Výbušniny
Kategória:Nitroamíny
Skalka (1 308,4 m n. m.)

**Skalka** () je lúčnatý vrch v Lúčanskej Malej Fatre. Leží približne  južne od Žiliny. 

## Poloha
Nachádza sa v južnej časti pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji,  v okrese Žilina a zasahuje na katastrálne územia obcí Turie a  Stránske. Skalka sa nachádza v rázsoche, vybiehajúcej západným smerom z Krížavy (), ktorá sa na Skalke rozvetvuje na dve ramená, oddelené Medzihorskou dolinou. Severné rameno zakončuje Kozol (), južné vrch Žiar (). Západne susedí Mylný grúň (), severne Jastrabná (), východne Zázrivá a Krížava () a južne vrch Veterné (). 

## Opis
Vrch je súčasťou bočného hrebeňa, ktorý vedie západným smerom z Krížavy a zo Skalky pokračuje v podobe dvojice ramien, rozdelených Medzihorskou dolinou. Svahy pokrýva zmiešaný les, vrcholová časť je hôľnatá. Severné svahy odvodňujú prítoky Turianskeho potoka, západné Medzihorský potok a južnú časť prítoky Stránskeho potoka. 

### Výhľady
Vďaka nadmorskej výške a polohe je z odlesneného vrcholu kruhový výhľad. Východný smer obmedzuje hlavný hrebeň Lúčanskej Fatry, inak sú dobre pozorovateľné mnohé malofatranské vrcholy i Žilinská kotlina. Pri vhodných podmienkach sú pozorovateľné všetky okolité pohoria a nezriedka je možné vidieť časť Bielych Karpát, Javorníky, Moravsko-sliezske Beskydy a západnú časť Kysuckých Beskýd.

## Prístup
* po  z Turia
* po  z Krížavy

## Referencie

## Pozri aj
* Lúčanská Fatra
* Zoznam vrcholov v Malej Fatre

## Iné projekty

## Externé odkazy
* Poloha na turistickej mape

Kategória:Vrchy v Malej Fatre
Kategória:Vrchy v Lúčanskej Fatre
Kategória:Tisícovky na Slovensku
Kategória:Vrchy v okrese Žilina
Lelex

**Lelex** môže byť:
* v gréckej mytológii syn boha Poseidóna a nymfy Líbye, pozri Lelex (syn Poseidóna)
* v gréckej mytológii prvý kráľ Sparty (Lakónie), pozri Lelex (kráľ Sparty)
Zhuchengtyrannus

**Zhuchengtyrannus** je vyhynutý rod veľkého dravého dinosaura z čeľade Tyrannosauridae, žijúceho v období vrchnej kriedy (asi pred 70 Ma) na území dnešnej Číny (provincia Šan-tung). Jeho jediným druhom je **Zhuchengtyrannus magnus**.

Fosílie pozostávajú iba z fragmentov hornej i dolnej čeľuste a zubov. Dosahoval v priemere dĺžku 11 metrov a hmotnosť asi 6 ton. Bol zrejme vrcholovým predátorom svojich ekosystémov, teda záplavových nížin v oblastiach dnešnej východnej Číny.

## Galéria

Súbor:Zhuchengtyrannus_SIZE.png|Veľkostné porovnanie s človekom.


## Referencie

## Zdroj
* 

Kategória:Theropoda
Kategória:Kriedové dinosaury
Kategória:Dinosaury z Ázie
Megantrop

**Megantrop** (lat. *Meganthropus*) môže byť:
*rod, ktorého jediným druhom je Meganthropus africanus (teda nález LH 1)
*rod, ktorého jediným alebo hlavným druhom je Meganthropus palaeojavanicus, pozri megantrop (Sangiran)

Kategória:Hominidi
Kategória:Australopitekorodé
Korytnačka písmenková

**Korytnačka písmenková**  (*Trachemys scripta*) je druh korytnačky z čeľade vodnice (*Emydidae*).

## Poddruhy
* *[[Trachemys scripta scripta]]*
* *[[Trachemys scripta elegans]]* - Korytnačka písmenková ozdobná
* *[[Trachemys scripta troostii]]*

## Iné projekty

## Literatúra
* Manfred Rogner: *Schildkröten – Biologie, Haltung, Vermehrung*, Eugen Ulmer KG, Stuttgart 2008, ISBN 978-3-8001-5440-1

## Externé odkazy
* Korytnačka písmenková na chrysemys.com 
* Stránky Univerzity Michigan o korytnačke písmenkovej

Kategória:Korytnačky
Kategória:Invázne živočíchy
Salisbury (rozlišovacia stránka)

**Salisbury** môže byť:

* v Anglicku:
** Salisbury – najznámejšie mesto s týmto názvom

* v Austrálii:
** Salisbury (Južná Austrália)
*** City of Salisbury, Južná Austrália
** Salisbury (Queensland)

* v Kanade:
** Salisbury (New Brunswick)

* v USA
** Salisbury Sound) (v Aljaške)
** Salisbury (Connecticut)
**** Salisbury School
** Salisbury (Maryland)
**** Salisbury University
** Salisbury (Massachusetts)
** Salisbury (Missouri)
** Salisbury (New Hampshire)
** Salisbury (Herkimer County (New York)
** Salisbury (Nassau County (New York)
** Iona Island (New York)) (známy aj ako Salisbury Island)
** Salisbury (Severná Karolína)
** Salisbury (Pennsylvánia)
** Salisbury (Vermont)
** Salisbury Township

* hudobný album Uriah Heep, pozri Salisbury (Uriah Heep)

## Pozri aj
* Salisburská katedrála
Criminal

„**Criminal**“ *(Kriminálnik)* je singel americkej popovej speváčky Britney Spears, ktorá bola vydaná ako štvrtý singel a zároveň posledný z jej siedmeho štúdiového albumu *[[Femme Fatale]],* ktorý celú túto éru uzavrel. Skladbu napísali a produkovali Max Martin a Shellback s ďalším písaním textov od Tiffany Amber. „Criminal“ bol vybraný ako singel v hlasovaní na facebookovej stránke Britney Spears a vydanie bolo určené po odovzdávaní cien MTV Video Music Awards *2011* odkiaľ si Britney odniesla 2 sošky. Skladba sa umiestnila na 55. mieste prestížneho amerického rebríčka Billboard Hot 100. K piesni bol natočený aj videoklip kde Britney sa zamiluje do kriminálnika a pomáha mu vykrádať banky ako novodobí Bonnie a Clyde. Video sa ešte pred uverejnením zaradilo medzi kontroverzné kvôli úseku kde Brintey drží zbraň, avšak od kritikov má pozitívne hodnotenia. Voči tejto časti sa ohradili niektorí poslanci londýnskeho zastupiteľstva. Speváčka vo videoklipe propaguje parfum z jej kolekcie *Fantasy.* Celé video sa natáčalo v Londýne, konkrétne v časti Stoke Newington. Natáčalo sa 17. septembra 2011 a video režíroval Chris Marrs Piliero, ktorý režíroval aj klip k I Wanna Go. Video na speváčkinom VEVO kanáli prekonalo 38 000 000 videní.

Skladba považovaná za jedinú baladu albumu, je gitarovo vedená skladba so stredným tempom, ktorá obsahuje flautové melódie v štýle folku. Je ovplyvnená hudbou Madonny a skupiny ABBA.

V slovenskom hudobnom rebríčku sa umiestnila skladba na 8. mieste.

Napriek tomu, že fanúšikovia si skladbu obľúbili, Britney ju nezaradila na track list počas Femme Fatale Tour *(2011).*

## Singel
* **Digital download**
*# "Criminal" (Radio Mix) — 3:45

* **Digital download (EP)**
*# "Criminal" (Radio Mix) — 3:45
*# "Criminal" (Varsity Team Radio Remix) — 4:23
*# "Criminal" (Tom Piper & Riddler Remix) — 5:50
*# "Criminal" (Video) — 5:21

* **Digital download (Remixy)**
*# "Criminal" (DJ Laszlo Mixshow Edit) — 5:20
*# "Criminal" (DJ Laszlo Club Mix) — 6:53
*# "Criminal" (Tom Piper & Riddler Remix) — 5:50
*# "Criminal" (Varsity Team Extended Remix) — 6:36
*# "Criminal" (Varsity Team Mixshow) — 6:21

## Zostava

* Britney Spears – hlavný a sprievodný spev
* Max Martin – textár, producent a klávesy
* Shellback – textár, producent, klávesy a gitara
* Tiffany Amber – textár

* Chau Phan – sprievodný spev
* John Hanes – zvukár
* Tim Roberts – zvukár
* Serban Ghenea – mixovanie hudby

## Pozície v rebríčkoch

## Referencie


## Zdroj

Kategória:Piesne z 2011
Kategória:Single z 2011
Kategória:Piesne Britney Spears
Kategória:Single Britney Spears
Kategória:Popové balady
Kategória:Softrockové piesne